Hy wys daarop dat die Suid-Afrikaanse beleggingsmark minder as 1% van die wêreldwye beleggingsmark uitmaak. Dit is dus nie wys om 100% van jou kapitaal aan net 1% van die wêreld se beleggingsgeleenthede bloot te stel nie.
“Die opbrengste in die VSA is tans aantrekliker as in ander markte soos die eurogebied, waar daar moontlike risiko’s om Brexit bestaan.”
Dit moet egter deel van ’n weldeurdagte strategie wees en ’n mens moet jou oog op die lang termyn hou.
“Ons probeer nie die rand speel nie. Ons steur ons nie aan politieke swaaie op kort termyn nie. Ons vermy die uiterstes en hou net by ons strategie.”